Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: szükségképpen korlátozzák más hatalmi ágak jogosítványait”. [28/1995. (V. 19.) AB határozat, ABH 1995, 138,
Paragraph Index: 55

26. §-ban meghatározott jogosítványaival. A törvény visszaküldésének jogkövetkezménye, hogy a törvényalkotás folyamata visszakerül az eljárás zárószavazás elõtti szakaszába, az Országgyûlés köteles a törvény újratárgyalására és az újbóli döntéshozatalra. A törvény visszaküldése a törvényhozási folyamatot más módon, erõteljesebben befolyásolja, mintha a köztársasági elnök az észrevételeit csupán az országgyûlési vitában fejtené ki. A törvény visszaküldése esetén a köztársasági elnök a törvénnyel szembeni ellenérveit ugyanis annyira jelentõsnek minõsíti, hogy emiatt a törvényt nem írja alá és ezzel a törvényalkotási eljárás folyamatát megszakítja, amelynek következményeként az Országgyûlés köteles a köztársasági elnök észrevételei alapján a törvényhozási eljárás meghatározott részeit megismételni. A köztársasági elnöknek a törvénnyel való egyet nem értése a törvényhozás folyamatát jelentõsen befolyásolja, ezért a törvényrõl az államfõi észrevételeket érdemben megfontolva dönthet csak az Országgyûlés, még abban az esetben is, ha a köztársasági elnök által közölt érvek korábban, az országgyûlési vitában már elhangzottak. Az Országgyûlés azonban csak arra köteles, hogy — az államfõ észrevételei alapján — érdemben újratárgyalja a törvényt; nem köteles viszont az észrevételeket elfogadni, s azoknak megfelelõen a törvényt módosítani. Az Országgyûlés megteheti tehát, hogy — az eljárási szabályoknak megfelelõ módon lefolytatott érdemi — vitát követõen változatlan tartalommal és szövegezéssel újra elfogadja a törvényt, és így a korábbival megegyezõ törvényt küldi meg a köztársasági elnöknek aláírásra és kihirdetésre. A köztársasági elnök észrevételeinek megfelelõ módosítási, átdolgozási kötelezettség felborítaná a hatalmi ágak ellenõrzõ és ellensúlyozó rendszerét és hatalmi túlsúlyt biztosítana a köztársasági elnöknek. Amennyiben viszont az Országgyûlés nem biztosítaná a köztársasági elnök észrevételei érdemi megfontolásának, a visszaküldött törvény tényleges megvitatásának a feltételeit, akkor a hatalmi ágak egymást ellenõrzõ és ellensúlyozó rendszere a parlamenti törvényhozás ellensúlyozás nélküli érvényesülése miatt borulna fel. 3.2. A köztársasági elnöknek az Alkotmány 26. § (2) bekezdésébe foglalt jogköre kiüresedéséhez vezet, ha nincsenek olyan garanciális eljárási szabályok, amelyek biztosítanák az érdemi vita lefolytatásának lehetõségét. A törvényalkotási eljárás szabályait a Házszabály tartalmazza, a törvény újratárgyalása során a Házszabálynak mind az általános, mind a speciális rendelkezéseit alkalmazni kell. A törvény újratárgyalására vonatkozó eljárásban a Házszabály általános és speciális rendelkezései alkotmányos jelentõségûek. Bármelyik megsértése az Alkotmány 2. § (1) bekezdése szerinti demokratikus jogállamiság megsértését eredményezi. Az eljárási szabályok megsértésével megalkotott, formai hibás, s ezáltal alkotmánysértõ jogalkotás a törvény megsemmisítését eredményezheti. 3.3. A törvény visszaküldésére, illetve újratárgyalására vonatkozó, Alkotmányban szabályozott eljárás lefolytatására a Házszabályban meghatározottak szerint kerül sor, az eljárás fõbb szakaszai az alábbiak szerint foglalhatóak össze: 3.3.1. Az Alkotmány 22. § (2) bekezdése szerint — az alakuló ülést kivéve — az Országgyûlés elnöke gondoskodik az Országgyûlés ülésének összehívásáról. Az ülés idõpontját a Házszabályban elõírt határidõkön belül, ésszerû keretek között, az Országgyûlés mûködõképességét figyelembe véve kell meghatározni. 3.3.2. A törvényhozás kiszámíthatóságát szolgálja a Házszabály 47. § (1) bekezdése, melynek értelmében a képviselõk és a Házszabály 45. § (1) bekezdésében meghatározott érintettek a napirendi javaslatnak az ülést megelõzõen két nappal történõ megküldésével értesülnek az Országgyûlés ülésérõl, illetve annak napirendjérõl. Ez egyben a törvény újratárgyalásának kezdõ idõpontját meghatározó garanciális szabály is. A Házszabály 110. § (1) bekezdése rögzíti az újratárgyalás megkezdésének végsõ idõpontját is: az Országgyûlés a visszaküldött törvényt a visszaküldésétõl számított hatvan napon belül napirendjére tûzi. Ha az értesítés nem vagy nem megfelelõ idõben történik meg, az megnehezíti és végsõ soron meg is akadályozhatja a képviselõk jogainak gyakorlását — jelen esetben a köztársasági elnök észrevételeinek érdemi megfontolását —, a plenáris és bizottsági vita ésszerû lefolytatását, s ezáltal magát a törvényhozási folyamatot. 3.3.3. Az Alkotmány 30/A. § (1) bekezdés e) pontja szerint a köztársasági elnök részt vehet és felszólalhat az Országgyûlés és az országgyûlési bizottságok ülésein. 2003/145. szám A Házszabály 47. § (1) bekezdése elõírja, hogy az ülést legalább két nappal megelõzõen a köztársasági elnöknek is meg kell küldeni a napirendi javaslatot. Ez feltétele annak, hogy a köztársasági elnök az Alkotmányban garantált részvételi és felszólalási jogát az Országgyûlés ülésein gyakorolhassa. A köztársasági elnök elõzetes értesítésére hasonló szabályok vonatkoznak, mint az országgyûlési képviselõk értesítésére. Nem felel meg az értesítés a törvényhozási eljárás szabályainak, ha arra nem írásban, illetve nem a Házszabály 47. § (1) bekezdésében rögzített határidõ megtartásával kerül sor. 3.3.4. A Házszabály 107. § (1) bekezdése szerint a zárószavazás elõtti módosító javaslatot legkésõbb annak az ülésnapnak a megnyitása elõtt egy órával lehet benyújtani, amely ülésnap napirendjén az adott törvényjavaslat zárószavazása szerepel. Ez a rendelkezés vonatkozik a törvény újratárgyalása során benyújtott módosító indítványokra is. Az Alkotmány 26. §-ából az következik tehát, hogy a törvény újratárgyalása során az Országgyûlés köteles a köztársasági elnök átiratának tényleges, érdemi megfontolására. A törvény újratárgyalása során a törvényalkotási eljárást attól a szakaszától kell újraindítani, amely a köztársasági elnök észrevételeinek érdemi megfontolását lehetõvé teszi. Az újraindított eljárás során is alkalmazni kell mindazokat az (általános) házszabályi rendelkezéseket, amelyek a törvényjavaslatok tárgyalására egyébként vonatkoznak, de szükségesek olyan eljárási garanciák is, amelyek az érdemi újratárgyalást ténylegesen biztosítják.

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes